**KAUNO MIESTO SAVIVALDYBĖS ADMINISTRACIJA**

PATVIRTINTA

Viešojo pirkimo komisijos posėdžio

2024 m. gegužės 29 d.

protokolu Nr. 32-16-43

**TARPTAUTINIO VIEŠOJO PIRKIMO**

**„KIETŲJŲ BALDŲ CENTRALIZUOTAS VIEŠASIS PIRKIMAS“,**

**SIEKIANT SUKURTI DINAMINĘ PIRKIMO SISTEMĄ, SĄLYGOS**

**2024 m.**

**Kaunas**

**TURINYS**

1. SĄVOKOS IR SUTRUMPINIMAI

2. BENDROSIOS NUOSTATOS

3. PIRKIMO OBJEKTAS, JO APIMTIS

4. PIRKIMO DOKUMENTŲ PAAIŠKINIMAI IKI PIRMINIŲ PARAIŠKŲ PATEIKIMO TERMINO PABAIGOS IR DPS GALIOJIMO LAIKOTARPIU

5. PARAIŠKŲ TEIKIMAS

6. PARAIŠKŲ VERTINIMAS

7. PARAIŠKŲ ATMETIMAS

8. REIKALAVIMAI, SUSIJĘ SU NACIONALINIU SAUGUMU

9. TIEKĖJŲ PAŠALINIMO PAGRINDAI

10. TIEKĖJŲ KVALIFIKACIJOS REIKALAVIMAI IR REIKALAUJAMI APLINKOS APSAUGOS VADYBOS SISTEMŲ STANDARTAI

11. RĖMIMASIS ŪKIO SUBJEKTŲ PAJĖGUMAIS

12. SUBTIEKĖJŲ PASITELKIMAS

13. TIEKĖJŲ GRUPĖS DALYVAVIMAS

14. EBVPD PATEIKIMO TVARKA IR EBVPD PATEIKIAMOS INFORMACIJOS PATVIRTINIMO PRIEMONĖS

15. PIRKIMO PROCEDŪROS, KURIA SIEKIAMA SUKURTI DPS, NUTRAUKIMAS IR DPS NUTRAUKIMAS

16. TIEKĖJŲ PASITRAUKIMAS IŠ DPS

17. TIEKĖJŲ PAŠALINIMAS IŠ DPS

18. TEISĖ GINČYTI PIRKIMO VYKDYTOJO VEIKSMUS AR PRIIMTUS SPRENDIMUS

19. INFORMAVIMAS APIE PIRKIMO VYKDYTOJO PRIIMTUS SPRENDIMUS IR PIRKIMO PROCEDŪROS PABAIGA

Pirkimo sąlygų 1 priedas „Tiekėjų pašalinimo pagrindai“

Pirkimo sąlygų 2 priedas „Tiekėjų kvalifikacijos reikalavimai ir reikalaujami aplinkos apsaugos vadybos sistemų standartai“

Pirkimo sąlygų 3 priedas „EBVPD“

Pirkimo sąlygų 4 priedas „Paraiškos forma“

Pirkimo sąlygų 5 priedas „Tiekėjo deklaracija dėl atitikties Reglamento nuostatoms juridiniam asmeniui“

Pirkimo sąlygų 6 priedas „Tiekėjo deklaracija dėl atitikties Reglamento nuostatoms fiziniam asmeniui“

Pirkimo sąlygų 7 priedas „Techninė specifikacija“

### SĄVOKOS IR SUTRUMPINIMAI

1.1. **CK** – Lietuvos Respublikos civilinis kodeksas.

1.2. **CVP IS** – Centrinė viešųjų pirkimų informacinė sistema, prieinama adresu <https://cvpp.eviesiejipirkimai.lt/>.

1.3. **EBVPD** – Europos bendrasis viešųjų pirkimų dokumentas, aktuali deklaracija, pakeičianti kompetentingų institucijų išduodamus dokumentus ir preliminariai patvirtinanti, kad tiekėjas ir ūkio subjektai, kurių pajėgumais jis remiasi pagal VPĮ 49 straipsnį (VPĮ 88 straipsnio 5 dalies nuostatų taikymo atvejais ir subtiekėjai), atitinka pirkimo dokumentuose pagal VPĮ 46, 47, 48 straipsnius nustatytus reikalavimus dėl pašalinimo pagrindų nebuvimo, kvalifikacijos reikalavimus ir, jei taikytina, VPĮ 54 straipsnyje nustatytus reikalavimus dėl kokybės vadybos sistemos ir (arba) aplinkos apsaugos vadybos sistemos standartų laikymosi. EBVPD forma prieinama interneto svetainėje <http://ebvpd.eviesiejipirkimai.lt/espd-web/>.

1.4. **DPS** – dinaminė pirkimo sistema.

1.5. **DPS sukūrimo data** – data, kai pirkimo vykdytojas, patikrinęs visas tiekėjų paraiškas, pateiktas iki pirkimo dokumentuose nustatyto pirminių paraiškų pateikimo termino, visus tiekėjus, kuriems leista dalyvauti DPS, informuoja apie leidimą dalyvauti DPS.

1.6. **DPS sukūrimo sąlygos** – pirkimo sąlygos, kuriose aprašyta informacija apie DPS sukūrimo procedūras, reikalavimus ir jų priedai.

1.7. **Komisija** –viešojo pirkimo komisija.

1.8. **Pasiūlymas** – pagal konkretaus pirkimo sąlygose numatytus reikalavimus konkrečiam pirkimo objektui tiekėjo pateiktas pasiūlymas.

1.9. **Konkretus pirkimas** – pagal konkretaus pirkimo dokumentuose numatytas sąlygas bei reikalavimus pirkimo vykdytojo vykdomas pirkimas DPS pagrindu.

1.10. **Konkretaus pirkimo sąlygos** – dokumentai, kuriuose numatyti reikalavimai tiekėjų dalyvavimui konkrečiame pirkime.

1.11. **Kvietimas** – kvietimas pateikti konkretų pasiūlymą.

1.12. **Paraiška** – tiekėjo CVP IS priemonėmis pateikiamų dokumentų ir duomenų visuma, kuria reiškiamas pageidavimas dalyvauti DPS.

1.13. **Pirkimo vykdytojas** – perkančioji organizacija.

1.14. **Pirminių paraiškų pateikimo terminas** – pirkimo dokumentuose ir CVP IS nurodyta konkreti data, iki kurios tiekėjai turi pateikti paraiškas pirkimo vykdytojui dar nesukūrus DPS.

1.15. **PVM** – pridėtinės vertės mokestis.

1.16. **Reglamentas** - Tarybos reglamentas (ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje.

1.17. **Subtiekėjas** – fizinis ar juridinis asmuo, kuris faktiškai vykdys numatomą sudaryti sutartį ar jos dalį ir kurio kvalifikacija tiekėjas nesiremia pagal VPĮ 49 straipsnį, kad atitiktų kvalifikacijos reikalavimus. Subtiekėjais nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau faktiškai nevykdys numatomos sudaryti sutarties ar jos dalies.

1.18. **Sutartis** – viešojo pirkimo – pardavimo sutartis.

1.19. **Tiekėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų struktūrinis padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo atlikti darbus, tiekti prekes ar teikti paslaugas. Pirkimo sąlygose ši sąvoka kartu reiškia ir kandidatą, ir dalyvį, priklausomai nuo įgyjamo tiekėjo statuso konkretaus pirkimo etape.

1.20. **Ūkio subjektas, kurio pajėgumais remiamasi** – fizinis ar juridinis asmuo, kurio pajėgumais tiekėjas remiasi pagal VPĮ 49 straipsnį, kad atitiktų kvalifikacijos reikalavimus *(jeigu kvalifikaciniai reikalavimai yra keliami).* Ūkio subjektais, kurio pajėgumais remiamasi nelaikomi fiziniai ir juridiniai asmenys, kurie tik vykdo sutartines prievoles tiekėjui, tačiau tiekėjas nesiremia jų pajėgumais, pagal VPĮ 49 straipsnį, kad atitiktų pirkimo vykdytojo keliamus kvalifikacijos reikalavimus.

1.21. **VPĮ** – Lietuvos Respublikos viešųjų pirkimų įstatymas.

1.22. Kitos pirkimo dokumentuose vartojamos sąvokos atitinka VPĮ vartojamas sąvokas.

### 2. BENDROSIOS NUOSTATOS

2.1. Kauno miesto savivaldybės administracija (įm. kodas 188764867) (toliau – pirkimo vykdytojas), įgyvendindama Kauno miesto savivaldybės tarybos 2022 m. gegužės 24 d. sprendimu Nr. T-254 „Dėl teisės atlikti centrinės perkančiosios organizacijos funkcijas suteikimo Kauno miesto savivaldybės administracijai ir viešajai įstaigai Kauno miesto poliklinikai“ jai suteiktas teises atlikti Centrinės perkančiosios organizacijos funkcijas, atlieka tarptautinio pirkimo procedūras, kuriomis siekiama sukurti DPS.

2.2. Pirkimo vykdytojo sukurtos DPS pagrindu jos galiojimo laikotarpiu bus vykdomi konkretūs pirkimai. Konkrečius pirkimus DPS vykdys ir jų pagrindu sutartis su laimėtojais sudarys Pirkimo vykdytojas ir Pirkimo vykdytojui pavaldžios biudžetinės ir viešosios įstaigos.

2.3. DPS sukūrimui ir konkrečių pirkimų vykdymui naudojama CVP IS.

2.4. Pirkimas vykdomas CVP IS priemonėmis, vadovaujantis VPĮ, CK, kitais pirkimus ir šio pirkimo sutarties vykdymą reglamentuojančiais teisės aktais, šio pirkimo dokumentais, laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų. Pirkimo dokumentuose neaptartiems klausimams tiesiogiai taikomos VPĮ nuostatos.

2.5. Paraiškas gali teikti tik CVP IS registruoti tiekėjai. Pirkimo dokumentų paaiškinimai, pranešimai, pirkimo vykdytojo ir tiekėjo susirašinėjimas, bei kita informacija pateikiama tik CVP IS priemonėmis.

2.6. Pirkimą atlieka pirkimo vykdytojo vadovo sudaryta komisija.

2.7. Pirkimo dokumentus sudaro:

2.7.1. skelbimas;

2.7.2. išankstinis informacinis skelbimas (jei buvo skelbta);

2.7.3. pirkimo sąlygos, kurias sudaro:

2.7.3.1. DPS sukūrimo sąlygos ir jų priedai;

2.7.3.2. konkretaus pirkimo sąlygos ir jų priedai;

2.7.4. pirkimo dokumentų paaiškinimai (patikslinimai), taip pat atsakymai į tiekėjų klausimus (jeigu tokių bus);

2.7.5. visa kita pirkimo vykdytojo CVP IS priemonėmis pateikta informacija.

2.8. Jei yra prieštaravimų, neatitikimų tarp skelbimo ir kitų pirkimo dokumentų teisinga laikoma informacija, nurodyta skelbime.

* 1. Jeigu yra prieštaravimų, neatitikimų tarp pirkimo sąlygų ir jų priedų, teisinga laikoma informacija, nurodyta pirkimo sąlygose.
  2. Jeigu yra neatitikimų tarp DPS sukūrimo sąlygų bei jų priedų ir konkretaus pirkimo sąlygų bei jų priedų, teisinga laikoma informacija, nurodyta DPS sukūrimo sąlygose bei jų prieduose.

2.11. Jeigu pirkimo vykdytojas patikslina pirkimo dokumentus, naujesni pakeitimai turi pirmenybę prieš senesnius pakeitimus.

2.12. Pirkimo vykdytojas neatlygina tiekėjui jokių išlaidų, susijusių su pirkimo sąlygų gavimu, paraiškų rengimu ir pan., įskaitant ir išlaidas, patiriamas dėl to, kad vadovaudamasis VPĮ nuostatomis pirkimo vykdytojas nutraukė DPS.

2.13. **Atliekant konkrečius pirkimus DPS, pirkimo vykdytojas laikosi riboto konkurso taisyklių.** Derybos bet kuriuo DPS galiojimo laikotarpiu yra draudžiamos.

2.14. Tiekėjų skaičius DPS neribojamas, paraiškas tiekėjai gali teikti visą DPS galiojimo laikotarpį.

2.15. Pirkimo vykdytojas laikys, kad visi dalyviai yra susipažinę su pirkimo dokumentais ir su Lietuvos Respublikos teisės aktais, reglamentuojančiais pirkimus, sutarčių sudarymą ir vykdymą, ir kitais teisės aktais, kurių nuostatos gali reglamentuoti bet kokius tarp pirkimo vykdytojo ir tiekėjų susiklostančius santykius, kylančius iš, ar susijusius su pirkimo procedūromis.

2.16. DPS sukūrimui netaikomi aplinkos apsaugos kriterijai. Konkretaus pirkimo sąlygose pirkimo vykdytojas nustatys aplinkos apsaugos kriterijus, vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „[Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo](https://www.e-tar.lt/portal/lt/legalAct/TAR.4B60A8C9678B/asr)“ (toliau – Tvarkos aprašas) 4.1 punktu.

### 3. PIRKIMO OBJEKTAS, JO APIMTIS

3.1. Pirkimo vykdytojas numato įsigyti kietuosius baldus (įskaitant jų suprojektavimą, brėžinių parengimą (esant poreikiui), pristatymą, sunešimą į reikiamas patalpas ir surinkimą), skirtus Kauno miesto savivaldybės administracijai bei, esant poreikiui, Kauno miesto savivaldybės administracijai pavaldžioms biudžetinėms ir viešosioms įstaigoms. Ketinamų įsigyti baldų preliminarus sąrašas nurodytas 7 priede.

3.2. Atlikus šį pirkimą bus sukurta DPS. Tiekėjai, kuriems bus leista dalyvauti DPS, bus kviečiami teikti pasiūlymus konkretiems pirkimams šioje DPS. Vykdant konkretų pirkimą DPS, reikalavimai pirkimo objektui bus pateikiami konkretaus pirkimo sąlygose.

3.3. DPS nėra skirstomas į kategorijas.

3.4. DPS galioja 36 mėnesius nuo DPS sukūrimo datos. Skelbime nurodytas DPS galiojimo terminas gali būti sutrumpintas arba pratęstas, tačiau tik tuo atveju, jei neviršijama DPS maksimali numatoma apimtis.

3.5. DPS maksimali numatoma apimtis: **247 933,88 Eur be PVM.**

### PIRKIMO DOKUMENTŲ PAAIŠKINIMAI IKI PIRMINIŲ PARAIŠKŲ PATEIKIMO TERMINO PABAIGOS IR DPS GALIOJIMO LAIKOTARPIU

* 1. Pirkimo dokumentai gali būti paaiškinti, patikslinti tiekėjų iniciatyva, jiems CVP IS susirašinėjimo priemonėmis kreipiantis į pirkimo vykdytoją. Prašymai paaiškinti pirkimo dokumentus turi būti pateikiami CVP IS susirašinėjimo priemonėmis **ne vėliau kaip likus 10 (dešimt) dienų** iki pirminių paraiškų pateikimo termino pabaigos, (kurios teikiamos per pirkimo dokumentuose ir CVP IS nustatytą terminą) pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti pirkimo dokumentus iš karto juos išanalizavę.
  2. Nesibaigus pirminių paraiškų pateikimo terminui, pirkimo vykdytojas turi teisę savo iniciatyva paaiškinti, patikslinti pirkimo dokumentus, laikantis pirkimo dokumentuose nustatytų terminų.

4.3. Atsakydamas į kiekvieną tiekėjo CVP IS susirašinėjimo priemonėmis pateiktą prašymą paaiškinti pirkimo dokumentus, jeigu jis buvo pateiktas nepasibaigus nustatytam terminui, arba aiškindamas, tikslindamas pirkimo dokumentus savo iniciatyva, pirkimo vykdytojas turi paaiškinimus, patikslinimus paskelbti CVP IS ir išsiųsti visiems tiekėjams CVP IS priemonėmis, kurie prisijungė prie pirkimo, **ne vėliau kaip likus 6 (šešioms) dienoms** iki pirminių paraiškų pateikimo termino pabaigos, (kurios teikiamos per pirkimo dokumentuose ir CVP IS nustatytą terminą) pateikimo termino pabaigos. Pirkimo vykdytojas, atsakydamas tiekėjui, kartu siunčia paaiškinimus visiems prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti pirkimo dokumentus.

4.4. Tuo atveju, kai tikslinama skelbime apie pirkimą paskelbta informacija, pirkimo vykdytojas atitinkamai patikslina skelbimą apie pirkimą ir, prireikus, pratęsia paraiškų pateikimo terminą, tokiam laikotarpiui, kad tiekėjai, rengdami paraiškas, galėtų susipažinti ir įvertinti patikslinimus. Jeigu pirkimo vykdytojas paaiškindamas (patikslindamas) pirkimo dokumentus negali jų pateikti taip, kad visi tiekėjai juos gautų ne vėliau nei nurodyta šių sąlygų 4.3 punkte, perkelia paraiškų pateikimo terminą tokiam laikotarpiui, kad tiekėjai, kurie rengia paraiškas, galėtų susipažinti su šiais paaiškinimais (patikslinimais). Tarptautinių pirkimų atveju negali būti daromi tokie esminiai pirkimo sąlygų pakeitimai, jeigu pirkimo procedūra būtų pritraukusi daugiau tiekėjų.

4.5. Apie pirminių paraiškų pateikimo termino (jei jis buvo nurodytas skelbimo dalyje „papildoma informacija“) pratęsimą pranešama patikslinant skelbimą. Pranešimai apie pirminių paraiškų pateikimo termino nukėlimą taip pat paskelbiami CVP IS ir išsiunčiami CVP IS priemonėmis visiems prie pirkimo prisijungusiems tiekėjams.

4.6. Tiekėjas, šiame skyriuje nustatyta tvarka į pirkimo vykdytoją dėl pirkimo, kuriuo siekiama sukurti DPS, sąlygų paaiškinimo gali kreiptis ir esant sukurtai (galiojančiai) DPS. Pirkimo vykdytojas taip pat turi teisę pirkimo dokumentus paaiškinti savo iniciatyva. Paaiškinimai dėl pirkimo dokumentų teikiami per protingą terminą, tačiau ne ilgesnį kaip 5 darbo dienos. Pirkimo vykdytojas pirkimo dokumentų paaiškinimus turi paskelbti CVP IS ir išsiųsti CVP IS priemonėmis visiems prie pirkimo prisijungusiems tiekėjams. Pirkimo vykdytojas, atsakydamas tiekėjui, kartu siunčia paaiškinimus ir visiems prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti pirkimo dokumentus.

4.7. Kai vykdomi konkretūs pirkimai DPS pagrindu, konkretaus pirkimo sąlygų paaiškinimai, patikslinimai teikiami konkretaus pirkimo sąlygose nustatyta tvarka.

### 5. PARAIŠKŲ TEIKIMAS

5.1. Pirminių paraiškų pateikimo terminas – **2024-07-03 11.00 val**. Tiekėjai, norintys dalyvauti DPS, teikia paraiškas.

5.2. Tiekėjas gali pateikti tik vieną paraišką, nepriklausomai nuo to, ar paraišką teikia individualiai arba kaip tiekėjų grupės narys.

5.3. Paraiškos teikiamos, bei bet koks su tuo susijęs susirašinėjimas vykdomas tik CVP IS priemonėmis. Kitomis priemonėmis ar forma pateiktos paraiškos bus atmestos.

5.4. Išsiuntus pirmąjį kvietimą dalyvauti konkrečiame pirkime, pirminių paraiškų pateikimo terminai nebetaikomi. Tiekėjai bet kuriuo DPS galiojimo metu gali teikti paraiškas dalyvauti galiojančiame DPS. Tiekėjai, iki paraiškų pateikimo termino pabaigos pateikę paraišką tik dėl dalyvavimo dalyje DPS kategorijų, bet kuriuo metu DPS galiojimo laikotarpiu gali pateikti paraišką ir dėl dalyvavimo kitose kategorijose.

5.5. Paraišką sudaro šie dokumentai, kuriuos tiekėjas privalo pateikti:

5.5.1. Paraiškos forma ([pirkimo sąlygų 4 priedas](#ketvirtaspriedas) „Paraiškos forma“);

5.5.2. EBVPD ([pirkimo sąlygų 3 priedas „EBVPD“](#ketvpriedas));

5.5.3. jungtinės veiklos sutarties kopija, pasirašyta visų jungtinės veiklos sutarties dalyvių, jei paraišką pateikia tiekėjų grupė;

5.5.4. jei paraišką pasirašo tiekėjo vadovo įgaliotas asmuo, dokumentas, įrodantis to asmens teisę pasirašyti paraišką ir prisiimti visus su tuo susijusius įsipareigojimus;

5.5.5. jei tiekėjas remiasi kitų ūkio subjektų pajėgumais – įrodymai, kad vykdant pirkimo sutartį šių ūkio subjektų ištekliai jam bus prieinami (*kai taikoma*).

5.5.6. deklaracija (-os) dėl atitikties nacionalinio saugumo reikalavimams, kaip numatyta šių sąlygų 8 skyriuje (kai taikoma);

5.6. Tiekėjui, teikiančiam paraišką savarankiškai ar kaip tiekėjų grupės nariui, nedraudžiama būti kito tiekėjo subtiekėju ar ūkio subjektu, kurio pajėgumais remiamasi kitas tiekėjas, tame pačiame pirkime.

5.7. Pirkimo vykdytojas nereikalauja kartu su paraiška pateikti EBVPD nurodytą informaciją patvirtinančių dokumentų. Pirkimo vykdytojas bet kuriuo DPS galiojimo laikotarpiu gali paprašyti kandidatų ar dalyvių pateikti visus ar dalį šių dokumentų, jeigu tai būtina siekiant užtikrinti tinkamą pirkimo procedūros atlikimą.

5.8. Pateikdamas paraišką, tiekėjas sutinka su šiose sąlygose nustatytais reikalavimais ir patvirtina, kad jo paraiškoje pateikta informacija yra teisinga.

5.9. Visi dokumentai turi būti pateikiami elektronine forma, t. y. tiesiogiai suformuoti elektroninėmis priemonėmis (pvz. EBVPD užpildytas XML formatu) ar pateikiant skaitmenines dokumentų kopijas (pvz. skenuotas įgaliojimas PDF formatu). Visi pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., doc, docx, pdf, xls, xlsx, jpg, xml ir kt.).

5.10. Paraiška gali būti pasirašyta (neprivaloma) kvalifikuotu elektroniniu parašu arba fiziniu parašu. Jeigu tiekėjas dokumentus tvirtina naudodamas elektroninį, o ne fizinį parašą, elektroninis parašas turi atitikti VPĮ 22 straipsnio 11 dalies 2 ir 3 punktuose nustatytus reikalavimus. Pirkimo vykdytojui kilus abejonių dėl dokumentų tikrumo, jis turi teisę reikalauti pateikti dokumentų originalus. Gali būti pateikiamos skaitmeninės dokumentų kopijos (fiziniu parašu tvirtinami dokumentai turi būti pateikiami pasirašyti ir nuskenuoti).

5.11. Pateiktą paraišką tiekėjas gali atsiimti bet kuriuo DPS galiojimo metu, neprarasdamas teisės vėliau ją pateikti pakartotinai.

5.12. Paraiška turi būti rengiama, susirašinėjimas tarp tiekėjo ir pirkimo vykdytojo vykdomas – lietuvių kalba. Jei su paraiška pateikiami dokumentai negali būti pateikiami lietuvių arba anglų kalba, šie dokumentai turi būti pateikti originalo kalba, pridedant jų vertimą į lietuvių arba anglų kalba, gali būti pateikiami tik atestatai, sertifikatai, pašalinimo pagrindų nebuvimą įrodantys dokumentai. Kilus įtarimų dėl pateikto dokumento vertimo kokybės ir (ar) jo atitikties dokumento originalo turiniui, pirkimo vykdytojas pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai.

### 6. PARAIŠKŲ VERTINIMAS

6.1. Su CVP IS priemonėmis pateiktomis tiekėjų paraiškomis susipažįsta vienas iš komisijos narių.

6.2. Tiekėjų paraiškas, EBVPD bei kitus su paraiškomis pateiktus dokumentus patikrina komisija.

6.3. Iki pirkimo sąlygose nustatyto pirminių paraiškų pateikimo termino gautas paraiškas komisija turi patikrinti per ne ilgesnį kaip 10 darbo dienų terminą nuo jų gavimo dienos.

6.4. Šių sąlygų 6.3 punkte nurodytas terminas gali būti pailgintas iki 15 darbo dienų, kai prireikia papildomų dokumentų ar kitokio papildomo patikrinimo dėl tiekėjų atitikties kvalifikaciniams reikalavimams.

6.5. Paraiškos, pateiktos iki sprendimo dėl DPS sukūrimo priėmimo, tačiau jau pasibaigus pirminių paraiškų pateikimo terminui, vertinamos taip, kaip paraiškos, gautos DPS galiojimo metu.

6.6. Kilus klausimų dėl paraiškos turinio ar tiekėjui kartu su paraiška pateikus netikslius, neišsamius ar klaidingus dokumentus, ar paraiškoje trūkstant dokumentų ar duomenų, komisija, kai ji tą gali daryti nepažeisdama lygiateisiškumo ir skaidrumo principų, kreipiasi į tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai tikslinami, aiškinami ar papildomi vadovaujantis Viešųjų pirkimų tarnybos nustatytomis taisyklėmis[[1]](#footnote-2).

6.7. Komisija, išnagrinėjusi gautas paraiškas ir įvertinusi EBVPD pateiktą informaciją (bei EBVPD pateiktą informaciją pagrindžiančius dokumentus, jei jų buvo reikalauta), priima sprendimą dėl kiekvieno paraišką pateikusio kandidato atitikties reikalavimams ir ne vėliau kaip per 3 darbo dienas CVP IS priemonėmis kiekvienam iš jų praneša apie šio patikrinimo rezultatus.

6.8. Pirkimo vykdytojas negali išsiųsti pirmojo kvietimo teikti pasiūlymus dėl konkretaus pirkimo DPS pagrindu, kol nesibaigė šių sąlygų 6.3 punkte nustatytas arba vadovaujantis 6.4 punkto nuostatomis pailgintas tiekėjų paraiškų tikrinimo terminas.

### 7. PARAIŠKŲ ATMETIMAS

7.1. Tiekėjo paraiška atmetama ir jis neįtraukiamas į DPS, jeigu:

7.1.1. tiekėjas paraišką pateikė ne CVP IS priemonėmis;

7.1.2. tiekėjas turi būti pašalintas dėl egzistuojančių pašalinimo pagrindų, taip pat ir tais atvejais, kai jis remiasi ūkio subjekto pajėgumais, arba pasitelkia subtiekėją ir jiems yra keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir pirkimo vykdytojo nurodymu tiekėjas nepakeitė šio ūkio subjekto ar subtiekėjo į pašalinimo pagrindų neturintį ūkio subjektą ar subtiekėją. Tiekėjai nepašalinami, jeigu yra sąlygos, nustatytos VPĮ 46 straipsnio 3 ir 10 dalyse;

7.1.3. tiekėjas neatitinka kvalifikacijos reikalavimų ir (ar), jeigu taikoma, kokybės vadybos sistemos ir aplinkos apsaugos vadybos sistemos standartų ir (ar) ūkio subjektas, kurio pajėgumais remiasi tiekėjas netenkina jam nustatytų kvalifikacijos reikalavimų ir pirkimo vykdytojo nurodymu nebuvo pakeistas į reikalavimus atitinkantį ūkio subjektą;

7.1.4. per pirkimo vykdytojo nustatytą terminą nepatikslino, nepapildė, nepaaiškino pirkimo vykdytojo prašomos informacijos;

7.1.5. tiekėjas per pirkimo vykdytojo nustatytą terminą patikslino, papildė, paaiškino pirkimo vykdytojo prašomą informaciją nesilaikant Viešųjų pirkimų tarnybos nustatytų taisyklių[[2]](#footnote-3).

7.1.6. neatitinka šiose sąlygose nustatytų reikalavimų.

### 8. REIKALAVIMAI, SUSIJĘ SU NACIONALINIU SAUGUMU

8.1. Šiame pirkime taikomos Reglamento nuostatos. Kartu su paraiška tiekėjas turės pateikti užpildytą deklaraciją dėl (ne)atitikties Reglamento nuostatoms, kuri pateikta šių pirkimo sąlygų 5, 6 prieduose. Kilus abejonių dėl tiekėjo (ne)atitikties Reglamento nuostatoms, pirkimo vykdytojas iš galimo laimėtojo konkretaus pirkimo vykdymo metu prašys pateikti dokumentus, įrodančius deklaracijoje pateiktų duomenų teisingumą.

8.2. Pirkimo vykdytojas nustatęs, kad tiekėjo pasitelktas subtiekėjas ar ūkio subjektas, kurio pajėgumais remiamasi, tenkina Reglamento 5 k straipsnyje nustatytus ribojimus, reikalaus tiekėjo juos pakeisti kitais, pirkimo sąlygų reikalavimus atitinkančiais, subjektais.

8.3. Pirkimo vykdytojui kilus abejonių dėl tiekėjo laisvos formos deklaracijoje, pateiktoje kartu su paraiška, nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo konkretaus pirkimo vykdymo metu pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus pirkimo vykdytojui priimtinus dokumentus. Tokių dokumentų pirkimo vykdytojas gali prašyti bet kuriuo DPS vykdymo metu siekdamas užtikrinti tinkamą pirkimo procedūrų vykdymą.

### 9. TIEKĖJŲ PAŠALINIMO PAGRINDAI

9.1. Reikalavimai dėl tiekėjo ir, kai taikoma, subtiekėjų ir ūkio subjektų, kurių pajėgumais tiekėjas remiasi pašalinimo pagrindų nebuvimo bei jų nebuvimą patvirtinantys dokumentai nurodyti šių [sąlygų 1 priede „Tiekėjų pašalinimo pagrindai“](#antraspriedas).

* 1. Pirkimo vykdytojas tiekėją pašalina iš pirkimo procedūros, jeigu paaiškėja, kad dėl savo veiksmų ar neveikimo prieš tokią pirkimo procedūrą ar jos metu tiekėjas atitinka bent vieną iš šių sąlygų 1 priede „Tiekėjų pašalinimo pagrindai“ nustatytų tiekėjo pašalinimo pagrindų.
  2. Pirkimo vykdytojas pašalina tiekėją iš pirkimo procedūros pagal VPĮ 46 straipsnio 4 ir 6 dalyse nurodytus ir šių sąlygų 1 priede „Tiekėjų pašalinimo pagrindai“ ir tuo atveju, kai jis turi įtikinamų duomenų, kad tiekėjas yra įsteigtas arba dalyvauja pirkime vietoj kito asmens, siekiant išvengti VPĮ 46 straipsnio 4 ir 6 dalyse nurodytų pašalinimo pagrindų taikymo.
  3. Pirkimo vykdytojas taip pat patikrina, ar dėl ūkio subjektų, kurių pajėgumais ketina remtis tiekėjas, nėra šių sąlygų 1 priede „Tiekėjų pašalinimo pagrindai“ nustatytų pašalinimo pagrindų. Jeigu dėl ūkio subjekto yra bent vienas pašalinimo pagrindas, pirkimo vykdytojas reikalaus per jo nustatytą terminą pakeisti jį kitu ūkio subjektu, dėl kurio nėra pašalinimo pagrindų. Šio punkto nuostatos taikomos ir subtiekėjams, jeigu šių sąlygų 1 priede „Tiekėjų pašalinimo pagrindai“ nustatyta, kad pašalinimo pagrindai taikomi ir jiems.
  4. Nepaisant 9.2 ir 9.3 punktų nuostatų, tiekėjas iš pirkimo nepašalinamas VPĮ 46 straipsnio 3 ir 10 dalyse nustatytais atvejais (atsižvelgiant į VPĮ 46 straipsnio 11 ir 12 dalių nuostatas), taip pat jeigu pagal VPĮ 46 straipsnio 8 dalį vertindamas tiekėjo patikimumą pirkimo vykdytojas priėmė sprendimą, kad tiekėjo pašalinimas iš pirkimo procedūros būtų neproporcingas vertinamam tiekėjo elgesiui pirkimo vykdytojas priėmė sprendimą, kad esant nustatytam pašalinimo pagrindui pagal VPĮ 46 straipsnio 4 dalies 7 punkto c papunktį būtų reikšmingai apribota konkurencija. Priimant sprendimus dėl tiekėjo pašalinimo iš pirkimo procedūros 9.3 punkte nurodytais pašalinimo pagrindais gali būti atsižvelgiama į pagal VPĮ 52 ir 91 straipsnius skelbiamą informaciją.

### 10. TIEKĖJŲ KVALIFIKACIJOS REIKALAVIMAI IR REIKALAUJAMI APLINKOS APSAUGOS VADYBOS SISTEMŲ STANDARTAI

10.1. Tiekėjams, ūkio subjektams, kurių pajėgumais tiekėjai remiasi ir, kai taikoma, subtiekėjams nustatomi kvalifikacijos reikalavimai ir (arba) reikalavimai dėl kokybės vadybos sistemos ir (arba) aplinkos apsaugos vadybos sistemos standartų laikymosi ir jų atitiktį patvirtinantys dokumentai nurodyti šių [sąlygų 2 priede „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“](#treciaspriedas).

* 1. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas pirkimo vykdytojui įsipareigoja, kad sutartį vykdys tik teisę verstis atitinkama veikla turintys asmenys.
  2. Jeigu ūkio subjektas, kurio pajėgumais tiekėjas remiasi, netenkina jam keliamų kvalifikacijos reikalavimų, pirkimo vykdytojas pareikalaus per jo nustatytą terminą pakeisti jį reikalavimus atitinkančiu ūkio subjektu.

### RĖMIMASIS ŪKIO SUBJEKTŲ PAJĖGUMAIS

* 1. Tiekėjas gali remtis kitų ūkio subjektų pajėgumais pagal VPĮ 49 straipsnį, kad atitiktų pirkimo sąlygose nustatytus kvalifikacijos reikalavimus, neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos pirkimo laimėjimo ir sutarties sudarymo atveju tiekėjas ar jo pasitelkiamas ūkio subjektas įdarbins (kvazisubtiekėjai).
  2. Tiekėjas, pageidaujantis remtis kitų ūkio subjektų pajėgumais, privalo juos nurodyti paraiškoje. Tiekėjas, nenurodęs, jog remiasi kitų ūkio subjektų pajėgumais (kvalifikacija), tačiau pats neatitinka šiose pirkimo sąlygose nurodytų kvalifikacijos reikalavimų, neįgyja teisės po paraiškų pateikimo termino pabaigos pasitelkti (nurodyti) naujų subjektų tam, kad atitiktų kvalifikacijos reikalavimus.
  3. Skirtingi tiekėjai gali remtis tų pačių ūkio subjektų pajėgumais, tačiau tai negali sąlygoti draudžiamų susitarimų.
  4. Tiekėjų grupė gali remtis grupės dalyvių arba kitų ūkio subjektų pajėgumais, laikantis šiame pirkimo sąlygų skyriuje nustatytų sąlygų.
  5. Pirkimo vykdytojui keliant kvalifikacijos reikalavimus tiekėjui ar jo vadovaujančiam personalui turėti atitinkamą išsilavinimą, profesinę kvalifikaciją ar profesinę patirtį, tiekėjas gali remtis kitų ūkio subjektų pajėgumais tik tuomet, kai tie ūkio subjektai, kurių pajėgumais buvo remtasi, patys ir teiks tas paslaugas ar atliks darbus, kuriems reikia jų pajėgumų.
  6. Jei tiekėjas remiasi ūkio subjektų pajėgumais, atsižvelgdamas į šių pirkimo sąlygų 2 priede „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“ nustatytus ekonominio ir finansinio pajėgumo reikalavimus, tiekėjas ir šie ūkio subjektai, kurių pajėgumais remiamasi, turi prisiimti solidarią atsakomybę už sutarties įvykdymą.

### SUBTIEKĖJŲ PASITELKIMAS

* 1. Tiekėjas paraiškoje privalo nurodyti, kokiai sutarties daliai ir kokius subtiekėjus, jeigu jie paraiškų teikimo metu yra žinomi, jis ketina pasitelkti.
  2. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.
  3. Jeigu pagal šių pirkimo 2 priede „Tiekėjų kvalifikacijos reikalavimai ir aplinkos apsaugos vadybos sistemų standartai“ nustatytus reikalavimus yra tikrinama, ar nėra VPĮ 46 straipsnyje nurodytų subtiekėjo pašalinimo pagrindų, kartu su informacija apie naujus subtiekėjus pateikiami ir subtiekėjo pašalinimo pagrindų nebuvimą patvirtinantys dokumentai. Tokiu atveju, jeigu subtiekėjo padėtis atitinka bent vieną minėtame priede nustatytą subtiekėjo pašalinimo pagrindą, pirkimo vykdytojas reikalauja, kad tiekėjas per pirkimo vykdytojo nustatytą terminą pakeistų minėtą subtiekėją reikalavimus atitinkančiu (pašalinimo pagrindų neturinčiu) subtiekėju.

### TIEKĖJŲ GRUPĖS DALYVAVIMAS

13.1. Paraišką gali pateikti tiekėjų grupė. Paraišką teikianti tiekėjų grupė kartu su paraiška turi pateikti jungtinės veiklos sutarties kopiją. Jungtinės veiklos sutartyje privalo būti nurodyta:

13.1.1. tiekėjų grupės sudėtis ir kiekvieno tiekėjų grupės dalyvio įsipareigojimai vykdant numatomą su pirkimo vykdytoju sudaryti sutartį, šių įsipareigojimų vertės dalis, tenkanti kiekvienai sutarties šaliai, įeinanti į bendrą sutarties vertę (kai yra žinoma);

13.1.2. solidari, kiekvieno jungtinės veiklos sutarties dalyvio atskirai ir visų kartu, atsakomybė už įsipareigojimų ir prievolių pirkimo vykdytojui nevykdymą (nepriklausomai nuo jų įnašo pagal jungtinės veiklos sutartį);

13.1.3. kuris šios sutarties dalyvis yra įgaliojamas tiekėjų grupės vardu teikti pasiūlymą, o laimėjus konkretų pirkimą, – pasirašyti sutartį su pirkimo vykdytoju, teikti sąskaitas faktūras atsiskaitymams (mokėjimai bus atliekami tik vienam iš jungtinės veiklos sutarties dalyvių), pasirašyti su sutarties vykdymu susijusius dokumentus (įgaliotas dalyvis) ir kt. (kai yra žinoma).

### 14. EBVPD PATEIKIMO TVARKA IR EBVPD PATEIKIAMOS INFORMACIJOS PATVIRTINIMO PRIEMONĖS

14.1. Atskirą EBVPD pildo:

14.1.1. tiekėjas;

14.1.2. kiekvienas tiekėjų grupės narys (jeigu paraišką teikia tiekėjų grupė);

14.1.3. kiekvienas ūkio subjektas, jeigu tiekėjas remiasi jo pajėgumais pagal VPĮ 49 straipsnį;

14.2. EBVPD pildomas jį įkėlus interneto svetainėje <http://ebvpd.eviesiejipirkimai.lt/espd-web/>. Tiekėjas, pildydamas EBVPD, laukelyje *„Procedūros tipas“* turi pasirinkti *„Ribota“*. Teikdamas paraišką CVP IS priemonėmis šį užpildytą ir pasirašytą (išskyrus tuos atvejus, kai visą paraišką elektroniniu parašu pasirašo EBVPD turintis pasirašyti asmuo) EBVPD tiekėjas turi pateikti kartu su kitais paraiškos dokumentais.

14.3. EBVPD nurodytą informaciją pagrindžiantys dokumentai kartu su paraiška neteikiami.

14.4. Prieš nustatydamas laimėjusį pasiūlymą (kiekvieno konkretaus pirkimo metu) pirkimo vykdytojas reikalaus, kad ekonomiškai naudingiausią pasiūlymą pateikęs tiekėjas pateiktų aktualius dokumentus, patvirtinančius jo atitiktį reikalavimams, t. y. kad tiekėjas (ūkio subjektai, kurių pajėgumais tiekėjas remiasi) neatitinka nustatytų pašalinimo pagrindų bei atitinka kvalifikacijos reikalavimus ir, jeigu taikytina, reikalavimus dėl kokybės vadybos sistemos ir aplinkos apsaugos vadybos sistemos standartų.

14.5. Pirkimo vykdytojas nereikalauja iš tiekėjo pateikti dokumentų kaip nustatyta VPĮ 50 straipsnio 4 ir 6 dalyse, jeigu jis:

14.5.1. turi galimybę susipažinti su šiais dokumentais ar informacija tiesiogiai ir neatlygintinai prisijungęs prie nacionalinės duomenų bazės bet kurioje valstybėje narėje arba naudodamasis CVP IS priemonėmis;

14.5.2. šiuos dokumentus jau turi iš ankstesnių pirkimo procedūrų. Pavyzdžiui, jeigu vykdomame antrame konkrečiame DPS pirkime tiekėjas „A“ pateikė ekonomiškai naudingiausią pasiūlymą, iš jo nereikalaujama pateikti įrodančių dokumentų, jeigu šiuos dokumentus jis jau buvo pateikęs anksčiau vykdytame pirmame konkrečiame pirkime ir šie dokumentai vis dar yra aktualūs (galiojantys).

14.6. Pirkimo vykdytojas turi teisę reikalauti, kad užsienio valstybės tiekėjo valstybėje išduoti dokumentai būtų legalizuoti vadovaujantis Dokumentų legalizavimo ir tvirtinimo pažyma (Apostille) tvarkos aprašu, patvirtintu Lietuvos Respublikos Vyriausybės 2006 m. spalio 30 d. nutarimu Nr. 1079, ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo žymos (Apostille).

14.7. Jeigu tiekėjas negali pateikti šiose pirkimo sąlygose pagal VPĮ 46 straipsnio 1 ir 3 dalį bei 6 dalies 2 punktą nustatytų pašalinimo pagrindų nebuvimą įrodančių dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, jie gali būti pakeisti:

14.7.1. priesaikos deklaracija;

14.7.2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

14.8. Pirkimo vykdytojas bet kuriuo DPS galiojimo metu gali paprašyti tiekėjų, kuriems leista dalyvauti DPS, pateikti atnaujintą ar patikslintą EBVPD. Duomenys turi būti atnaujinami, patikslinami per 5 darbo dienas nuo pirkimo vykdytojo kreipimosi. VPĮ 50 straipsnio 4, 5 ir 6 dalių nuostatos dėl tiekėjų kvalifikaciją ir pašalinimo pagrindų nebuvimą įrodančių dokumentų taikomos visą DPS galiojimo laikotarpį.

### 15. PIRKIMO PROCEDŪROS, KURIA SIEKIAMA SUKURTI DPS, NUTRAUKIMAS IR DPS NUTRAUKIMAS

15.1. Pirkimo vykdytojas bet kuriuo metu turi teisę savo iniciatyva nutraukti pirkimo procedūras, kuriomis siekiama sukurti DPS, jeigu atsirado aplinkybių, kurių nebuvo galima numatyti, arba pirkimo sąlygose padaryta esminių klaidų, dėl kurių DPS sukurti nebėra tikslinga arba ją sukūrus būtų įsigytas pirkimo vykdytojo poreikių neatitinkantis pirkimo objektas. Pirkimo vykdytojas pirkimo procedūras, kuriomis siekiama sukurti DPS, nutrauks , jeigu buvo pažeisti VPĮ 17 straipsnio 1 dalyje nustatyti principai ir atitinkamos padėties negalima ištaisyti.

15.2. Pirkimo vykdytojas, esant pagrįstoms priežastims, bet kuriuo DPS galiojimo laikotarpiu, gali priimti sprendimą nutraukti DPS.

15.3. Apie DPS nutraukimą pirkimo vykdytojas praneša Europos Komisijai užpildydamas skelbimo apie pirkimo sutarties sudarymą formą, CVP IS priemonėmis informuoja visus DPS dalyvaujančius tiekėjus bei apie tai paskelbia viešai.

### 16. TIEKĖJŲ PASITRAUKIMAS IŠ DPS

16.1. Tiekėjai, kuriems leista dalyvauti DPS, gali bet kuriuo metu, nenurodydami jokios priežasties, pasitraukti iš DPS. Jeigu DPS suskirstyta į kategorijas, tiekėjai gali pasitraukti iš vienos, kelių arba visų DPS kategorijų, kuriose jiems buvo leista dalyvauti.

16.2. Tiekėjams, pasitraukusiems iš DPS ar kurios nors iš DPS kategorijų, netaikomos jokios baudos ar kitos sankcijos, išskyrus atsakomybę, kuri jiems gali kilti dėl konkrečiame pirkime pateiktų pasiūlymų atsiėmimo ar atsisakymo sudaryti sutartį, t. y. pasitraukimas iš DPS neužkerta kelio pirkimo vykdytojui pasinaudoti tiekėjo pateiktu pasiūlymo galiojimo užtikrinimu konkrečiame pirkime ar kreiptis į teismą dėl žalos atlyginimo.

16.3. Tiekėjas, pasitraukęs iš DPS, vėliau, bet kuriuo DPS galiojimo laikotarpiu gali pateikti naują paraišką dalyvauti DPS.

### 17. TIEKĖJŲ PAŠALINIMAS IŠ DPS

17.1. Jeigu DPS galiojimo laikotarpiu nustatoma, kad dėl tiekėjo veiksmų ar neveikimo jis atitinka bent vieną iš šiose pirkimo sąlygose nustatytų pašalinimo pagrindų, nebeatitinka nustatytų kvalifikacijos reikalavimų ir (arba) aplinkos apsaugos vadybos sistemos standartų reikalavimų pirkimo vykdytojas šį tiekėją pašalina iš DPS.

17.2. Prieš pašalindamas tiekėją iš DPS, pirkimo vykdytojas turi suteikti galimybę tiekėjui pateikti paaiškinimus ar apsivalymo priemones, kaip tai nustatyta VPĮ 46 straipsnio 10 dalyje ar ištaisyti susidariusią situaciją, jei tai įmanoma.

17.3. Iš DPS pašalintas tiekėjas, bet kuriuo DPS galiojimo metu gali pateikti naują paraišką dalyvauti DPS, jeigu jis atitinka pirkimo sąlygose nustatytus kvalifikacijos reikalavimus, netenkina pašalinimo pagrindų arba gali įrodyti savo patikimumą, kaip tai nustatyta VPĮ 46 straipsnio 10 dalyje ir atitinka reikalavimus dėl aplinkos apsaugos vadybos sistemos standartų laikymosi (jeigu taikoma).

### 18. TEISĖ GINČYTI PIRKIMO VYKDYTOJO VEIKSMUS AR PRIIMTUS SPRENDIMUS

18.1. Tiekėjas, kuris mano, kad pirkimo vykdytojas nesilaikė VPĮ reikalavimų ir tuo pažeidė ar pažeis jo teisėtus interesus, VPĮ VII skyriuje nustatyta tvarka gali kreiptis į apygardos teismą, kaip pirmosios instancijos teismą.

18.2. Tiekėjas, norėdamas teisme ginčyti pirkimo vykdytojo sprendimus ar veiksmus, pirmiausia turi pateikti pretenziją pirkimo vykdytojui. Pretenzijos teikiamos elektroninėmis priemonėmis.

18.3. Pretenzijos pateikimo pirkimo vykdytojui, prašymo pateikimo ar ieškinio pareiškimo teismui terminai nustatyti VPĮ 102 straipsnyje.

### 19. INFORMAVIMAS APIE PIRKIMO VYKDYTOJO PRIIMTUS SPRENDIMUS IR PIRKIMO PROCEDŪROS PABAIGA

19.1. Kandidatai apie pirkimo vykdytojo priimtus sprendimus informuojami vadovaujantis VPĮ 58 straipsnio nuostatomis.

19.2. Ne vėliau kaip per 15 kalendorinių dienų nuo šios pirkimo procedūros pabaigos pirkimo vykdytojas Viešųjų pirkimų tarnybai pateikia pirkimo procedūrų ataskaitą.

19.3. Pirkimo procedūros, kuriomis siekiama sukurti DPS, baigiasi kai:

19.3.1. sukuriama DPS;

19.3.2. per nustatytą terminą nepateikiama nė viena paraiška;

19.3.3. atmetamos visos pateiktos paraiškos;

19.3.4. nutraukiamos pirkimo, kuriuo siekiama sukurti DPS, procedūros.

**SĄLYGAS PARENGĖ:**

Centrinio viešųjų pirkimų ir koncesijų skyriaus Daiva Čeponienė

vedėja

Centrinio viešųjų pirkimų ir koncesijų skyriaus

vyr. specialistė Asta Vilutytė

**SĄLYGAS SUDERINO:**

Bendrųjų reikalų skyriaus vedėjas Artūras Andriuška

Bendrųjų reikalų skyriaus

Aprūpinimo poskyrio vedėja Indra Jasiukaitienė

Bendrųjų reikalų skyriaus

Aprūpinimo poskyrio specialistė Emilija Bakutė

### Pirkimo sąlygų 1 priedas „Tiekėjų pašalinimo pagrindai“

**TIEKĖJŲ PAŠALINIMO PAGRINDAI**

1. Tiekėjas (taip pat, kiekvienas tiekėjų grupės narys atskirai, jei paraišką teikia tiekėjų grupė), o tiekėjui remiantis ūkio subjektų pajėgumais pagal VPĮ 49 straipsnį – kiekvienas ūkio subjektas atskirai, turi atitikti šiame priede nustatytus reikalavimus dėl pašalinimo pagrindų nebuvimo.

2. Tiekėjai nepašalinami iš konkretaus pirkimo procedūros jeigu yra sąlygos, nustatytos VPĮ 46 straipsnio 3 ir 10 dalyse (tiekėjas negali pasinaudoti 46 straipsnio 10 dalyje numatyta galimybe VPĮ 46 straipsnio 11 ir 12 dalyse nustatytais atvejais. Taip pat taikomos VPĮ 46 straipsnio 7 ir 8 dalių nuostatos).

3. Tiekėjų pašalinimo pagrindai ir jų nebuvimą patvirtinantys dokumentai:

|  |  |  |
| --- | --- | --- |
| **Tiekėjo pašalinimo pagrindų pavadinimas** | **VPĮ straipsnis, dalis, punktas bei EBVPD formos dalis pildymui** | **Dokumentai, kuriuos tiekėjas turi pateikti, siekiant įrodyti jo pašalinimo pagrindų nebuvimą** |
| **3.1.** Tiekėjas arba jo atsakingas asmuo, nurodytas VPĮ 46 straipsnio 2 dalies 2 punkte, nuteistas už šią nusikalstamą veiką:  1) dalyvavimą nusikalstamame susivienijime, jo organizavimą ar vadovavimą jam;  2) kyšininkavimą, prekybą poveikiu, papirkimą;  3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 straipsnyje;  4) nusikalstamą bankrotą;  5) teroristinį ir su teroristine veikla susijusį nusikaltimą;  6) nusikalstamu būdu gauto turto legalizavimą;  7) prekybą žmonėmis, vaiko pirkimą arba pardavimą;  8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 straipsnio 1 dalyje išvardytus Europos Sąjungos teisės aktus įgyvendinančiuose kitų valstybių teisės aktuose.  Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus. | **VPĮ 46 straipsnio 1 dalis**  EBVPD III dalies A1-A6 punktai  EBVPD III dalies D1 punktas | **1.** Iš Lietuvoje įsteigtų subjektų reikalaujama:   * išrašo iš teismo sprendimo arba * Informatikos ir ryšių departamento prie Vidaus reikalų ministerijos pažymos, arba * valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento1.   Nurodyti dokumentai turi būti išduoti ne anksčiau kaip 180 dienų iki *tos dienos, kai tiekėjas konkrečiame pirkime perkančiosios organizacijos prašymu turės pateikti pašalinimo pagrindų nebuvimą patvirtinančius* dokumentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 180 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. Tuo atveju, jei galimo laimėtojo pašalinimo pagrindų nebuvimą ir kvalifikaciją patvirtinantys  dokumentai buvo pateikti kartu su pasiūlymu, tiekėjo, jo vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, dokumentas turi būti išduotas ne anksčiau kaip 180 dienų iki dokumentų tikrinimo dienos, kuri negali būti ankstesnė nei galimo laimėtojo nustatymo diena.  1Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų *VPĮ 46 straipsnio 1 ir 3 dalyse ir 6 dalies 2 punkte,* nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų *46 straipsnio 1 ir 3 dalyse ir 6 dalies 2 punkte keliamų klausimų*, jie gali būti pakeisti:  1) priesaikos deklaracija;  2) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.  **2. Deklaracija dėl tiekėjo atsakingų asmenų** *(pildoma pagal konkrečiame pirkime pateiktą formą).*  ***Pastaba:*** *jei deklaracijoje**nurodysite atsakingus fizinius asmenis, prašome pateikti dokumentus (neteistumo pažymas), patvirtinančius deklaracijoje nurodytų atsakingų asmenų pašalinimo pagrindų nebuvimą, kaip nurodyta pirkimo sąlygų 3.1 punkte.* |
| **3.2.** Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra perkančioji organizacija, reikalavimus, kaip tai apibrėžta VPĮ 46 straipsnio 2 dalies 1 ir 3 punktuose, arba perkančioji organizacija turi kitų įrodymų apie šių įsipareigojimų nevykdymą.  Laikoma, kad tiekėjas nuteistas už aukščiau nurodytą nusikalstamą veiką, kai dėl:  1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;  2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 straipsnio 3 dalies atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.  Tačiau ši nuostata netaikoma, jeigu:  1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;  2) įsiskolinimo suma neviršija 50 Eur (penkiasdešimt eurų);  3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, perkančiajai organizacijai reikalaujant pateikti aktualius dokumentus pagal VPĮ 50 straipsnio 6 dalį, jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu. | **VPĮ 46 straipsnio 3 dalis**  EBVPD III dalies B1 ir B2 punktai | 1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:   * išrašo iš teismo sprendimo (jei toks yra) arba Valstybinės mokesčių inspekcijos prie Lietuvos Respublikos finansų ministerijos išduoto dokumento, * arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.   Iš ne Lietuvoje įsteigtų subjektų reikalaujama:   * atitinkamos užsienio šalies institucijos dokumento2.   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas konkrečiame pirkime perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  Tuo atveju, jei galimo laimėtojo pašalinimo pagrindų nebuvimą ir kvalifikaciją patvirtinantys dokumentai buvo pateikti kartu su pasiūlymu, dokumentas turi būti išduotas ne anksčiau kaip 120 dienų iki dokumentų tikrinimo dienos, kuri negali būti ankstesnė nei galimo laimėtojo nustatymo diena;  2) **Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:**  2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu <http://draudejai.sodra.lt/draudeju_viesi_duomenys/> likus ne daugiau kaip 5 darbo dienoms iki dokumentų, pagrindžiančių EBVPD nurodytą informaciją pateikimo termino dienos.  Jeigu dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą, arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.  Iš ne Lietuvoje įsteigtų subjektų reikalaujama:   * atitinkamos užsienio šalies kompetentingos institucijos dokumento2   Nurodyti dokumentai turi būti išduoti ne anksčiau kaip 120 dienų iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.  Tuo atveju, jei galimo laimėtojo pašalinimo pagrindų nebuvimą ir kvalifikaciją patvirtinantys dokumentai buvo pateikti kartu su pasiūlymu, dokumentas turi būti išduotas ne anksčiau kaip 120 dienų iki dokumentų tikrinimo dienos, kuri negali būti ankstesnė nei galimo laimėtojo nustatymo diena;  2 *Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 straipsnio 1 ir 3 dalyse ir 6 dalies 2 punkte, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 straipsnio 1 ir 3 dalyse ir 6 dalies 2 punkte keliamų klausimų, jie gali būti pakeisti:*  *priesaikos deklaracija;*  *oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.* |
| **3.3.** Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir perkančioji organizacija dėl to turi įtikinamų duomenų. | **VPĮ 46 straipsnio 4 dalies 1 punktas**  EBVPD III dalies C10 punktas | Užtenka pateikto EBVPD. |
| **3.4.** Tiekėjas pirkimo metu pateko į interesų konflikto situaciją, kaip apibrėžta VPĮ 21 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė viešojo pirkimo komisijos ar perkančiosios organizacijos sprendimus ir šių sprendimų pakeitimas prieštarautų VPĮ nuostatoms. | **VPĮ 46 straipsnio 4 dalies 2 punktas**  EBVPD III dalies C12 punktas | Užtenka pateikto EBVPD. |
| **3.5.** Pažeista konkurencija, kaip nustatyta VPĮ 27 straipsnio 3 ir 4 dalyse, ir atitinkamos padėties negalima ištaisyti. | **VPĮ 46 straipsnio 4 dalies 3 punktas**  EBVPD III dalies C13 punktas | Užtenka pateikto EBVPD. |
| **3.6.** Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 straipsniuose nustatytiems reikalavimams, ir perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 straipsnį.  Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | **VPĮ 46 straipsnio 4 dalies 4 punktas**  EBVPD III dalies C15 punktas | Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/> |
| **3.7.** Tiekėjas pirkimo metu ėmėsi neteisėtų veiksmų, siekdamas daryti įtaką perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir perkančioji organizacija gali tai įrodyti bet kokiomis teisėtomis priemonėmis. | **VPĮ 46 straipsnio 4 dalies 5 punktas**  EBVPD III dalies C15 punktas | Užtenka pateikto EBVPD. |
| **3.8.** Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 straipsnyje (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | **VPĮ 46 straipsnio 4 dalies 6 punktas**  EBVPD III dalies C14 punktas | Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją:**  <https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/>  <https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas> |
| **3.9.** Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | **VPĮ 46 straipsnio 4 dalies 7 punkto a papunktis**  EBVPD III dalies C11 punktas | Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  <https://vpt.lrv.lt/lt/naujienos/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose> |
| **3.10.** Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis (tiekėjas) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 straipsnio 1 dalyje. | **VPĮ 46 straipsnio 4 dalies 7 punkto b papunktis**  EBVPD III dalies C11 punktas | Užtenka pateikto EBVPD.  Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama įnacionalinėje duomenų bazėje adresu <https://www.vmi.lt/evmi/mokesciu-moketoju-informacija> skelbiamą informaciją. |
| **3.11.** Tiekėjas yra padaręs rimtą profesinį pažeidimą, dėl kurio perkančioji organizacija abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | **VPĮ 46 straipsnio 4 dalies 7 punkto c papunktis**  EBVPD III dalies C11 punktas | Užtenka pateikto EBVPD.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją. |
| **3.12.** Tiekėjas yra pažeidęs bent vieną iš VPĮ 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų, kurį perkančioji organizacija gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai. | **VPĮ 46 straipsnio 6 dalies 1 punktas**  EBVPD III dalies C1, C2, C3 punktai | Užtenka pateikto EBVPD. |
| **3.13.** Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši.  Tačiau kai yra šiame punkte apibrėžta situacija, perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį. | **VPĮ 46 straipsnio 6 dalies 2 punktas**  EBVPD III dalies C4, C5, C6, C7, C8, C9 punktai | Užtenka pateikto EBVPD.  Perkančioji organizacija savarankiškai patikrina duomenis nacionalinėje duomenų bazėje, adresu:  <https://www.registrucentras.lt/jar/p/>.  Prireikus, perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti išduotas ne anksčiau **kaip 120 dienų** iki *tos dienos, kai tiekėjas perkančiosios organizacijos prašymu turės pateikti pašalinimo pagrindų nebuvimą patvirtinančius dok*umentus. ***Pavyzdys****: Jeigu perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jis turi būti išduotas ne anksčiau* **kaip 120 dienų***, jas skaičiuojant atgal nuo 2022-10-14.*  Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas. |
| **3.14.** Tiekėjas yra padaręs rimtą profesinį pažeidimą (išskyrus VPĮ 46 straipsnio 4 dalies 7 punkte nurodytą pažeidimą), dėl kurio perkančioji organizacija abejoja tiekėjo sąžiningumu ir šį pažeidimą gali įrodyti bet kokiomis tinkamomis priemonėmis. Šiuo pagrindu perkančioji organizacija pašalina tiekėją iš pirkimo procedūros, jeigu nuo pažeidimo padarymo dienos praėjo mažiau kaip vieni metai. | **VPĮ 46 straipsnio 6 dalies 3 punktas**  EBVPD III dalies C11 punktas | Užtenka pateikto EBVPD. |
| **PASTABOS** | | |
| **Jeigu pirkimo procedūroje dalyvauja jungtinės veiklos sutarties pagrindu ūkio subjektų grupė** | | Pašalinimo pagrindų nebuvimo reikalavimams privalo atitikti kiekviena jungtinės veiklos sutarties šalis ir pateikti EBVPD2 bei 3.1 – 3.2 punktuose nurodytus pašalinimo pagrindų nebuvimą įrodančius dokumentus.  Dokumentai pateikiami elektroninėje formoje – tiesiogiai suformuoti elektroninėmis priemonėmis ar skaitmeninės originalo kopijos1 |

*1Pirkimo vykdytojas pasilieka teisę prašyti tiekėjo pateikti pažymų ar kitų su pasiūlymu teikiamų dokumentų originalus*.

*2Reikalaujama tiekėjui patvirtinti, kad EBVPD nurodyta informacija, kuri pateikta Pirkimo vykdytojui teikiant paraišką Pirkime yra nepasikeitusi arba, jei informacija yra pasikeitusi, pateikti naują EBVPD (nurodant aktualią informaciją).*

### 

### Pirkimo sąlygų 2 priedas „Tiekėjų kvalifikacijos reikalavimai ir reikalaujami kokybės bei aplinkos apsaugos vadybos sistemų standartai“

Šiame pirkime tiekėjams kvalifikacijos reikalavimai ir kokybės vadybos sistemos bei aplinkos apsaugos vadybos sistemos standartų reikalavimai nekeliami.

\_\_\_\_\_\_\_\_\_\_

## 

## Pirkimo sąlygų 3 priedas „EBVPD“

**EUROPOS BENDRASIS VIEŠŲJŲ PIRKIMŲ DOKUMENTAS**

Pateikiamas „Europos bendrasis viešųjų pirkimų dokumentas (EBVPD)“.

\_\_\_\_\_\_\_\_\_\_

### Pirkimo sąlygų 4 priedas „Paraiškos forma“

**KAUNO MIESTO SAVIVALDYBĖS ADMINISTRACIJA**

**TARPTAUTINIO VIEŠOJO PIRKIMO**

**„KIETŲJŲ BALDŲ CENTRALIZUOTAS VIEŠASIS PIRKIMAS“,**

**SIEKIANT SUKURTI DINAMINĘ PIRKIMO SISTEMĄ, PARAIŠKA**

\_\_\_\_\_\_\_\_\_\_\_\_Nr.\_\_\_\_\_\_

*(Data)*

\_\_\_\_\_\_\_\_\_\_\_\_\_

*(Vieta)*

|  |  |
| --- | --- |
| **Tiekėjo pavadinimas** *(Jeigu dalyvauja tiekėjų grupė, nurodomi visų jos narių pavadinimai)* |  |
| **Tiekėjo adresas** *(Jeigu dalyvauja tiekėjų grupė, surašomi visų jos narių adresai)* |  |
| **Telefono numeris** |  |
| **El. pašto adresas** |  |
| **Kontaktinio asmens** dėl paraiškoje nurodytos informacijos **vardas, pavardė** |  |

Pateikdami šią paraišką, patvirtiname, kad:

* + - 1. Netenkiname pirkimo sąlygose nuurodytų pašalinimo pagrindų;
      2. pateikta paraiška atitinka visus DPS sukūrimo sąlygose nustatytus reikalavimus;
      3. pasikeitus paraiškoje nurodytai informacijai dėl atitikties pašalinimo pagrindams ir (arba) kvalifikacijai, apie tai nedelsiant informuosime pirkimo vykdytoją;
      4. paraiška galioja visą DPS galiojimo laikotarpį;
      5. paraiškoje nurodyta informacija yra teisinga.

**1 lentelė.** Paraišką sudaro ir pirkimo vykdytojui pateikiami šie dokumentai:

|  |  |  |  |  |
| --- | --- | --- | --- | --- |
| **Eil.**  **Nr.** | **Pateiktų dokumentų pavadinimas** | **Dokumento puslapių skaičius** | **Ar dokumentas konfidencialus?1 (TAIP/NE)** | **Paaiškinimas, kuri konkreti informacija dokumente yra konfidenciali** |
| 1. | EBVPD (tiekėjo (jei dalyvauja tiekėjų grupė, teikia kiekvienas narys atskirai), subtiekėjo (-ų) ir ūkio subjekto (-ų), kurio  (-ių) pajėgumais tiekėjas remiasi) |  |  |  |
| 2. | Jungtinės veiklos sutartis |  |  |  |
| 3. | Dokumentas, įrodantis asmens teisę pasirašyti paraišką ir prisiimti visus su tuo susijusius įsipareigojimus (įgaliojimas ar kitas dokumentas) |  |  |  |
| 4. | Dokumentai, kuriuose nurodyta, kokie konkretūs ištekliai ir kokiais būdais jie bus prieinami tiekėjui bendradarbiaujant su ūkio subjektu visą sutartinių įsipareigojimų vykdymo laikotarpį. |  |  |  |
| 5. | Tiekėjo deklaracija dėl atitikties Reglamento nuostatoms juridiniam asmeniui |  |  |  |
| 6. | Tiekėjo deklaracija dėl atitikties Reglamento nuostatoms fiziniam asmeniui |  |  |  |

1 ***Pastaba:*** *tiekėjui nenurodžius, kokia informacija yra konfidenciali, laikoma, kad konfidencialios informacijos paraiškoje nėra. Informacija, atitinkanti VPĮ 20 straipsnio nuostatas, nepriklausomai nuo to, kad tiekėjas ją nurodė šioje lentelėje, nelaikoma konfidencialia.*

|  |  |  |  |  |  |
| --- | --- | --- | --- | --- | --- |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

Pirkimo sąlygų 5 priedas „Tiekėjo deklaracija

dėl atitikties Reglamento nuostatoms juridiniam asmeniui“

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Adresatas (pirkimo vykdytojas))*

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

*(Data)*

\_\_\_\_\_\_\_\_\_\_\_\_\_

*(Sudarymo vieta)*

Aš\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(Tiekėjo vadovo ar jo įgalioto asmens pareigų pavadinimas, vardas ir pavardė)*

tvirtinu, kad mano vadovaujamas (-a) (atstovaujamas (-a))\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(Tiekėjo pavadinimas)* dalyvaujantis (-i) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(pirkimo vykdytojo pavadinimas)*

atliekamame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pirkimo objekto pavadinimas, pirkimo numeris)*

skelbtame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(Skelbimo data)*

nėra įtakojama Rusijos, kaip nurodyta **Tarybos reglamento** **(ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje** 5k straipsnyje nustatytuose apribojimuose. Visų pirma pareiškiu, kad:

(a) mano atstovaujama įmonė (ir nė viena iš bendrovių, kurios yra mūsų konsorciumo nariais) nėra įsteigta Rusijoje;

(b) mano atstovaujama įmonė (ir nė viena iš įmonių, kurios yra mūsų konsorciumo nariais) nėra juridinis asmuo, subjektas ar įstaiga, kuriuose daugiau kaip 50 % nuosavybės teisių tiesiogiai ar netiesiogiai priklauso šios deklaracijos a) punkte nurodytam subjektui;

(c) nei aš, nei mano atstovaujama bendrovė nesame fiziniu ar juridiniu asmeniu, subjektu ar organizacija, veikiančia šios deklaracijos a) arba b) punkte nurodyto subjekto vardu ar jo nurodymu;

(d) sutartis nebus paskirta vykdyti subtiekėjui (-ams), ar kitam (-iems) subjektui (-tams), kurių pajėgumais remiasi, kurie priskirtini šios deklaracijos a) arba b), arba c) punktuose nurodytiems subjektams.

Pirkimo sąlygų 6 priedas „Tiekėjo deklaracija dėl atitikties Reglamento nuostatoms fiziniam asmeniui“

(Tiekėjo pavadinimas)

(Fizinio asmens vardas, pavardė, kontaktinė informacija, registro, kuriame kaupiami ir saugomi duomenys apie tiekėją, pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Adresatas (pirkimo vykdytojas))*

**TIEKĖJO DEKLARACIJA**

\_\_\_\_\_\_\_\_\_\_\_\_\_Nr.\_\_\_\_\_\_

*(Data)*

\_\_\_\_\_\_\_\_\_\_\_\_\_

*(Sudarymo vieta)*

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(Tiekėjo vardas ir pavardė)*

tvirtinu, kad dalyvaudamas (-a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(Pirkimo vykdytojo pavadinimas)*

atliekamame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Pirkimo objekto pavadinimas, pirkimo numeris)*

skelbtame \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ,

*(Skelbimo data)*

nesu įtakojamas (-a) Rusijos, kaip nurodyta **Tarybos reglamento** **(ES) 2022/576 2022 m. balandžio 8 d. kuriuo iš dalies keičiamas Reglamentas (ES) Nr. 833/2014 dėl ribojamųjų priemonių atsižvelgiant į Rusijos veiksmus, kuriais destabilizuojama padėtis Ukrainoje** 5k straipsnyje nustatytuose apribojimuose. Visų pirma pareiškiu, kad:

(a) nesu Rusijos pilietis (-ė) ar įsisteigęs Rusijoje;

(b) neveikiu šios deklaracijos a) punkte nurodyto subjekto vardu ar jo nurodymu;

(c) sutartis nebus paskirta vykdyti subtiekėjui (-ams), ar kitam (-iems) subjektui (-tams), kurių pajėgumais remiamasi, kurie priskirtini šios deklaracijos a) arba b) punktuose nurodytiems subjektams.

Pirkimo sąlygų 7 priedas „Techninė specifikacija“

**TECHNINĖ SPECIFIKACIJA**

1. Pirkimo objektas – kietieji baldai (įskaitant jų suprojektavimą, brėžinių parengimą (esant poreikiui), pristatymą, sunešimą į reikiamas patalpas ir surinkimą).

2. Nurodomas preliminarus DPS planuojamų įsigyti kietųjų baldų (įskaitant jų suprojektavimą, brėžinių parengimą (esant poreikiui), pristatymą, sunešimą į reikiamas patalpas ir surinkimą) sąrašas, kuris vykdant konkrečius pirkimus bus tikslinamas.

|  |  |
| --- | --- |
| 1. | Stalai, staliukai (darbo, biuro, vadovo, mokytojo, posėdžių, konferencinis, mokykliniai, kompiuteriniai, priimamojo, elektra reguliuojamo aukščio, virtuvės, valgomojo, lauko, žaidimų, laboratoriniai ir kt. stalai; kavos, vaikiški staliukai ir pan.) |
| 2. | Darbastaliai |
| 3. | Stalų, staliukų komplektai su kėdėmis, kėdutėmis |
| 4. | Stalčių blokai (be ratukų, su ratukais) |
| 5. | Spintos su durimis, atviros, dalinai atviros (biuro, dokumentų, drabužių, traukos ir kt.) |
| 6. | Spintelės su durelėmis, atviros, dalinai atviros |
| 7. | Komodos |
| 8. | Lentynos |
| 9. | Lovos, vaikiškos lovytės |
| 10. | Suolai |
| 11. | Kabyklos drabužiams |
| 12. | Virtuvės baldų komplektai |
| 13. | Batų dėžės |

3. Visi baldai turi būti kokybiški, tinkami naudoti pagal paskirtį ir atitinkantys įprastai tokios rūšies prekėms, keliamus Europos Sąjungos bei Lietuvos Respublikos teisės aktų reikalavimus bei atitinkantys techninėje specifikacijoje nurodytus reikalavimus.

4. Visi baldai, jų komplektuojančios dalys ir priedai turi būti nauji, nenaudoti. Baldai turi būti pateikiami su visais varžtais, lankstais bei kitais priedais ar furnitūra, reikalingais tinkamai eksploatuoti baldus.

5. Visi baldai (įskaitant jų konstrukciją) turi būti stabilūs, saugūs naudoti. Visos judamos ir reguliuojamos dalys turi būti sukonstruotos taip, kad naudojant netaptų laisvomis ir nesužalotų vartotojo.

6. Baldai turi būti suprojektuojami, parengiami brėžiniai (esant poreikiui), pristatomi, sunešami į reikiamas patalpas, surenkami ir perduodami naudojimui tiekėjo lėšomis, t. y. be papildomo mokesčio, užsakovo nurodytose vietose pagal užsakovo nurodytus kiekius ir baldų pristatymo terminus.

7. Tiekėjas, pristatęs baldus, juos surinkęs, turi sutvarkyti baldų pristatymo vietą, išvežti baldų surinkimo metu susidariusias atliekas (jeigu jų susidaro). Į baldų kainą / įkainius turi būti įtrauktas visų rūšių pakuočių išvežimas.

8. Visiems baldams, jeigu perkamų baldų techninėje specifikacijoje nenurodyta kitaip, turi būti suteikiamas ne trumpesnis kaip 2 metų garantinis terminas, kuris skaičiuojamas nuo prekių perdavimo – priėmimo akto pasirašymo dienos.

**9. Žalieji reikalavimai** baldams bus nustatomi konkretaus pirkimo sąlygose (sutartyje / techninėje specifikacijoje). Žemiau pateikiamas Tvarkos apraše nurodytų baldams taikomų minimalių aplinkos apsaugos kriterijų sąrašas:

1.ne mažiau kaip 80 proc. balduose naudojamos medienos, medienos medžiagų ir gaminių turi būti iš miškų, sertifikuotų naudojant FSC ar PEFC miškų sertifikavimo sistemas arba lygiavertes sertifikavimo sistemas;

2. visos plastikinės dalys, kurių masė ≥ 50 g, turi būti paženklintos kaip tinkamos perdirbti pagal LST EN ISO 11469 „Bendrasis plastikinių gaminių identifikavimas ir ženklinimas“ ar lygiavertį standartą;

3. paviršiams dengti naudojamuose produktuose:

3.1. neturi būti pavojingų cheminių medžiagų, klasifikuojamų priskiriant bet kurią iš nurodytų pavojingumo frazę pagal Reglamentą (EB) Nr. 1272/2008: kancerogeninės (H350, H350i, H351), sukeliančios paveldimus genetinius defektus (H340, H341), toksiškos reprodukcijai (H360D, H360F, 361f, 361d), pavojingos vandens aplinkai (H400, H410, H411), toksiškos ar labai toksiškos (H300, H301, H310, H311, H330, H331), kenkia organams (H370), veikdamos ilgą laiką pakenkia kai kuriems organams (H372);

3.2. neturi būti daugiau kaip 5 proc. masės lakiųjų organinių junginių (LOJ);

3.3. neturi būti chromo (VI) junginių;

3.4. formaldehido išmetamieji teršalai neturi viršyti 0,05 ppm.

1. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-2)
2. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr) [↑](#footnote-ref-3)